ΟΔΗΓΙΑ ΤΟΥ ΣΥΜΒΟΥΛΙΟΥ της 4ης Δεκεμβρίου 1990 περί των εφαρμοστέων μεταβατικών μέτρων στη Γερμανία στον τομέα της ασφάλειας και της υγείας των εργαζομένων (90/659/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 118 Α,

την πρόταση της Επιτροπής(1),

Σε συνεργασία με το Ευρωπαϊκό Κοινοβούλιο(2),

Έχοντας υπόψη τη γνώμη της Οικονομικής και Κοινωνικής Επιτροπής(3),

Εκτιμώντας:

ότι η Ευρωπαϊκή Οικονομική Κοινότητα έχει υιοθετήσει ένα σύνολο κανόνων που αφορούν την υγεία και την ασφάλεια των εργαζομένων;

ότι, από τη στιγμή της γερμανικής ενοποίησης, το κοινοτικό δίκαιο εφαρμόζεται αυτοδικαίως στο έδαφος της πρώην Λαοκρατικής Δημοκρατίας της Γερμανίας;

ότι είναι απαραίτητο να προβλεφθεί ειδική προθεσμία προκειμένου να εναρμονιστούν με τις κοινοτικές πράξεις οι ρυθμίσεις που ισχύουν στο έδαφος της πρώην Λαοκρατικής Δημοκρατίας της Γερμανίας;

ότι, ναι μεν δημιουργούνται νέα προβλήματα στο επίπεδο της διοίκησης, σε τεχνικό επίπεδο και στο επίπεδο της κατάρτισης για την ορθή εφαρμογή των οδηγιών, τα οποία και μπορούν σε ορισμένες περιπτώσεις να απαιτήσουν για τις υφιστάμενες εγκαταστάσεις κάποια προθεσμία προσαρμογής, οι νεοσύστατες όμως επιχειρήσεις είναι απαραίτητο να συμμορφώνονται στις οδηγίες για την προστασία των εργαζομένων στον τόπο εργασίας, και τούτο, από την ημερομηνία της ενοποίησης,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Ά ρθρο 1 Η Ομοσπονδιακή Δημοκρατία της Γερμανίας εφαρμόζει, όσον αφορά το έδαφος της πρώην Λαοκρατικής Δημοκρατίας της Γερμανίας, τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθεί προς τις οδηγίες που εμφαίνονται στο παράρτημα το αργότερο στις 31 Δεκεμβρίου 1992. Πληροφορεί αμέσως την Επιτροπή σχετικά, η οποία ενημερώνει τα άλλα κράτη μέλη και το Ευρωπαϊκό Κοινοβούλιο.

Οι νέες εγκαταστάσεις πρέπει να συμμορφώνονται προς τις οδηγιές που παρατίθενται στο παράρτημα από τη στιγμή της ενοποίησης.

Όταν η Ομοσπονδιακή Δημοκρατία της Γερμανία θεσπίζει τις διατάξεις, οι διατάξεις αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος αυτής της παραπομπής καθορίζεται από τη Γερμανία.

Ά ρθρο 2 Η Ομοσπονδιακή Δημοκρατία της Γερμανία συντάσσει έκθεση πριν από τις 31 Δεκεμβρίου 1991 και από τις 31^Δεκεμβρίου 1992, σχετικά με την εφαρμογή της παρούσας οδηγίας.

Οι εκθέσεις αυτές διαβιβάζονται στην Επιτροπή, η οποία τις ανακοινώνει στα άλλα κράτη μέλη και στο Ευρωπαϊκό Κοινοβούλιο.

Ά ρθρο 3 Η παρούσα οδηγία απευθύνεται στα κράτη μέλη.

Βρυξέλλες, 4 Δεκμβρίου 1990.

Για το ΣυμβούλιοΟ ΠρόεδροςG. DE MICHELIS

(1)ΕΕ αριθ. L 266 της 28. 9. 1990, σ. 17, όπως τροποποιήθηκε στις 25 Οκτωβρίου 1990 και στις 28 Νοεμβρίου 1990.

(2)Γνώμη που διατυπώθηκε στις 24 Οκτωβρίου 1990 και απόφαση της 21ης Νοεμβρίου 1990 (δεν έχουν ακόμη δημοσιευθεί στην Επίσημη Εφημερίδα).

(3)Γνώμη που διατυπώθηκε στις 20 Νοεμβρίου 1990 (δεν έχουν ακόμη δημοσιευθεί στην Επίσημη Εφημερίδα).

ΠΑΡΑΡΤΗΜΑ Οδηγίες που αποτελούν αντικείμενο παρέκκλισης μέχρι τις 31 Δεκεμβρίου 1992 στο έδαφος της πρώην Λαοκρατικής Δημοκρατίας της Γερμανίας -Οδηγία 78/610/ΕΟΚ του Συμβουλίου της 29ης Ιουνίου 1978 σχετικά με την προσέγγιση των νομοθετικών, κανονιστικών και διοικητικών διατάξεων των κρατών μελών, που αφορούν την υγειονομική προστασία των εργαζομένων που εκτίθενται στο μονομερές βινυλοχλωρίδιο

(ΕΕ αριθ. L 197 της 22. 7. 1978, σ. 12)

-Οδηγία 80/1107/ΕΟΚ του Συμβουλίου της 27ης Νοεμβρίου 1980 σχετικά με την προστασία των εργαζομένων από τους κινδύνους που συνεπάγεται η έκθεση σε χημικούς, φυσικούς και βιολογικούς παράγοντες κατά την εργασία

(ΕΕ αριθ. L 327 της 3. 12. 1980, σ. 8)

-Οδηγία 82/605/ΕΟΚ του Συμβουλίου της 28ης Ιουλίου 1982 σχετικά με την προστασία των εργαζομένων από τους κινδύνους που συνεπάγεται η έκθεση στο μεταλλικό μόλυβδο και στις ιονικές ενώσεις του κατά την εργασία (πρώτη ειδική οδηγία κατά την έννοια του άρθρου 8 της οδηγίας 80/1107/ΕΟΚ)

(ΕΕ αριθ. L 247 της 23. 8. 1982, σ. 12)

-Οδηγία 83/477/ΕΟΚ του Συμβουλίου της 19ης Σεπτεμβρίου 1983 σχετικά με την προστασία των εργαζομένων από τους κινδύνους που συνεπάγεται η έκθεση στον αμίαντο κατά την εργασία (δεύτερη ειδική κατά την έννοια του άρθρου 8 της οδηγίας 80/1107/ΕΟΚ)

(ΕΕ αριθ. L 263 της 24. 9. 1983, σ. 25)

-Οδηγία 86/188/ΕΟΚ του Συμβουλίου της 12ης Μαΐου 1986 σχετικά με την προστασία των εργαζομένων από τους κινδύνους που συνεπάγεται η έκθεση σε θόρυβο κατά την εργασία

(ΕΕ αριθ. L 137 της 24. 5. 1986, σ. 28)

-Οδηγία 88/364/ΕΟΚ του Συμβουλίου της 9ης Ιουνίου 1988 σχετικά με την προστασία των εργαζομένων διά της απαγορεύσεως ορισμένων ουσιών ή/και ορισμένων δραστηριοτήτων (τέταρτη ειδική οδηγία κατά την έννοια του άρθρου 8 της οδηγίας 80/1107/ΕΟΚ)

(ΕΕ αριθ. L 179 της 9. 7. 1988, σ. 44)

-Οδηγία 88/642/ΕΟΚ του Συμβουλίου της 16ης Δεκεμβρίου 1988 που τροποποιεί την οδηγία 80/1107/ΕΟΚ σχετικά με την προστασία των εργαζομένων από τους κινδύνους που συνεπάγεται η έκθεση σε χημικούς, φυσικούς και βιολογικούς παράγοντες κατά την εργασία

(ΕΕ αριθ. L 356 της 24. 12. 1988, σ. 74)